คลังจ่อปรับ "จีดีพี" ปีนี้เพิ่ม
สำนักงานเศรษฐกิจการคลังเตรียมหารือปรับประมาณการจีดีพีปีนี้เพิ่ม หลังงบกลางปี-ส่งออก-ลงทุนเอกชน ดันเศรษฐกิจโตเพิ่ม
25 ม.ค. 2560

สำนักงานเศรษฐกิจการคลังเตรียมหารือปรับประมาณการจีดีพีปีนี้เพิ่ม หลังงบกลางปี-ส่งออก-ลงทุนเอกชน ดันเศรษฐกิจโตเพิ่ม
นายกฤษฎา จีนะวิจารณะ ผู้อำนวยการสำนักงานเศรษฐกิจการคลัง (สศค.) เปิดเผยว่า วันที่ 30 ม.ค. นี้ สศค.จะปรับประมาณการเศรษฐกิจปี 2560 เพิ่มขึ้นจากคาดการณ์ไว้เดิม 3.4% เนื่องจากรัฐบาลทำงบประมาณเพิ่มกลางปี 2560 วงเงิน 1.9 แสนล้านบาท ซึ่งจะมีเม็ดเงินลงทุนเพิ่มขึ้น 1.6 แสนล้านบาท เข้าสู่ระบบเศรษฐกิจ
นอกจากนี้ การขยายตัวการส่งออกก็ดีขึ้น  และคณะรัฐมนตรี (ครม.) เห็นชอบขยายเวลามาตรการภาษีกระตุ้นการลงทุนภาคเอกชนลดหย่อนภาษีได้ 1.5 เท่า จะทำให้การลงทุนภาคเอกชนปีนี้เพิ่มมากขึ้น